text: Hun løb ikke fra sit valgløfte
  07 november 2011 kl. 13.50
  Det nyvalgte radikale folketingsmedlem, Lotte Rod, gav op til valget et utraditionelt valgløfte til medarbejderne på Grønnegården i Aabenraa. Og dag indfriede hun valgløftet: Flødeboller til alle.
  - Da jeg spurgte medarbejderne, hvad de gerne ville have, jeg gjorde, hvis jeg blev valgt, svarede én af dem kækt, at jeg skulle komme med flødeboller. Det lovede jeg, og jeg blev valgt, så nu må jeg hellere holde, hvad jeg lover, fortæller Lotte Rod.
  
  Overraskede medarbejderne
  Hun besøgte plejehjemmet med et par hjælpere i valgkampen - for at give medarbejderme mere til til at være sammen med de ældre. 
  - Det var en god oplevelse at overraske medarbejderne i valgkampen. Nu glæder jeg mig til at få lov til at overraske Rita og de andre én gang til, siger Lotte Rod.
  Og så skal ingen komme og sige, at regeringspartierne løber fra alle deres valgløfter...
  